PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2011/FV/3/1/053	Bratislava,16. decembra 2011	

Protimonopolný úrad Slovenskej republiky, odbor koncentrácií, v správnom konaní číslo 0029/OK/2011 začatom dňa 28.09.2011 na základe oznámenia koncentrácie podnikateľov Henkel Hong Kong Holding Limited, so sídlom 9/F 169 Electric Road, Hongkong a Tiande Chemical Holdings Limited, so sídlom Room 2204A, 22nd Floor, Bank of America Tower, 12 Harcourt Road, Central, Hongkong prostredníctvom Mgr. Miroslavy Obdržálkovej, LL.M., advokátky Clifford Chance LLP, združenie advokátov, Jungmannova Plaza, Jungmannova 24, 110 00 Praha 1, Česká republika vo veci koncentrácie podnikateľov Henkel Hong Kong Holding Limited, so sídlom 9/F 169 Electric Road, Hongkong a Tiande Chemical Holdings Limited, so sídlom Room 2204A, 22nd Floor, Bank of America Tower, 12 Harcourt Road, Central, Hongkong

r o z h o d o l

na základe § 12 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že s ú h l a s í s koncentráciou spočívajúcou vo vytvorení spoločného podniku podnikateľov Henkel Hong Kong Holding Limited, so sídlom 9/F 169 Electric Road, Hongkong a Tiande Chemical Holdings Limited, so sídlom Room 2204A, 22nd Floor, Bank of America Tower, 12 Harcourt Road, Central, Hongkong na základe Zmluvy o spoločnom podniku medzi Henkel Hong Kong Holding Limited, so sídlom 9/F 169 Electric Road, Hongkong a Tiande Chemical Holdings Limited, so sídlom Room 2204A, 22nd Floor, Bank of America Tower, 12 Harcourt Road, Central, Hongkong zo dňa 30.06.2011.

O d ô v o d n e n i e :

1.	Protimonopolnému úradu Slovenskej republiky, odboru koncentrácií (ďalej len „úrad“) bolo dňa 28. 09. 2011 listom zaevidovaným pod č. 3724/2011 podnikateľmi Henkel Hong Kong Holding Limited, so sídlom 9/F 169 Electric Road, Hongkong (ďalej len „Henkel“) a Tiande Chemical Holdings Limited, so sídlom Room 2204A, 22nd Floor, Bank of America Tower, 12 Harcourt Road, Central, Hongkong (ďalej len „Tiande“) obaja prostredníctvom Mgr. Miroslavy Obdržálkovej, LL.M., advokátky Clifford Chance LLP, združenie advokátov, Jungmannova Plaza, Jungmannova 24, 110 00 Praha 1, Česká republika (ďalej len „právny zástupca“) doručené oznámenie koncentrácie podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“), v ktorom oznámili koncentráciu, ktorá vznikla na základe Zmluvy o spoločnom podniku medzi Henkel Hong Kong Holding Limited, so sídlom 9/F 169 Electric Road, Hongkong a Tiande Chemical Holdings Limited, so sídlom Room 2204A, 22nd Floor, Bank of America Tower, 12 Harcourt Road, Central, Hongkong zo dňa 30.06.2011 (ďalej len „Zmluva“), podľa ktorej založia spoločnosti Henkel a Tiande spoločnosť [. . . . . . . . . . . . . . . .], súkromnú spoločnosť s ručením obmedzeným na akcie (company limited by shares) zapísanú v Hongkongu ("Spoločnosť"), v ktorej bude vlastniť Tiande [. . . . . . . . . . . . . . . . . . . . . . . . . . . . . . .] podiel a Henkel [. . . . . . . . . . . . . . . . . . . . . . . . . . ] podiel. Spoločnosť ďalej založí spoločnosť [. . . . . . . . . . . . . . . . . . . . . . . . . . . . . . . . . . .  ], stopercentne vlastnenú dcérsku spoločnosť so sídlom v meste [. . . . . . . . . . . . . . . . . . . .], Čínska ľudová republika ("WFOE"). WFOE bude primárne vyrábať, ponúkať a predávať veľké objemy CA monomérov pre využitie pri výrobe sekundových lepidiel, primárne pre čínsky trh. - [...] – Obchodné tajomstvo účastníkov konania – názov založenej spoločnosti a podiely materských spoločností v nej

2.	Na základe tohto oznámenia sa dňa 28. 09. 2011 podľa § 25 ods. 1 zákona v spojení s § 18 ods. 2 zákona podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) začalo správne konanie vo veci predmetnej koncentrácie, ktorému bolo pridelené číslo 0029/OK/2011, o čom úrad informoval oznamovateľov koncentrácie listom číslo 3845/PMÚ SR/2011 zo dňa 07.10.2011.

3.	Vzhľadom na to, že oznámenie predmetnej koncentrácie neobsahovalo všetky náležitosti podľa § 10 ods. 12 zákona a vyhlášky Protimonopolného úradu Slovenskej republiky č. 204/2009 Z.z., ktorou sa ustanovujú podrobnosti o náležitostiach oznámenia koncentrácie (ďalej len „Vyhláška“), úrad listom č. 3845/PMÚ SR/2011 zo dňa 07.10.2011 zároveň požiadal oznamovateľov koncentrácie o doplnenie podkladov a informácií predložených v oznámení koncentrácie a súčasne ich upovedomil, že lehota na vydanie rozhodnutia podľa § 11 zákona nezačala plynúť. 

4.	Účastníci konania doplnili chýbajúce informácie a podklady podľa § 10 ods. 12 zákona a vyhlášky listom doručeným dňa 24.10.2011 a zaevidovaným pod číslom 4137/2011, listom doručeným dňa 27.10.2011 a zaevidovaným pod číslom 4137/2011 a listom doručeným úradu dňa 15.11.2011, zaevidovaným pod číslom 4497/2011.

5.	Po doplnení predmetného oznámenia koncentrácie podľa § 10 ods. 12 zákona a Vyhlášky vyššie uvedenými listami začala plynúť v súlade so znením § 11 zákona lehota 60 pracovných dní na vydanie rozhodnutia vo veci predmetnej koncentrácie, o čom úrad upovedomil účastníka konania listom číslo 5030/PMÚ SR/2011 zo dňa  15. decembra 2011.

6.	Správny poplatok podľa zákona č. 145/1995 Z. z. o správnych poplatkoch v znení neskorších predpisov vo výške 3 319 eur  bol uhradený dňa 27.10.2011.

7.	Z podkladov a informácií, ktoré boli úradu predložené v predmetnom správnom konaní účastníkmi konania vyplynuli nasledujúce skutočnosti:

1.	Podnikatelia

8.	Podľa § 2 ods. 1 písm. a) zákona sa zákon vzťahuje na podnikateľov. Podľa § 3 ods. 2 zákona podnikateľom na účely tohto zákona je podnikateľ podľa osobitného predpisu (§ 2 Obchodného zákonníka), ďalej fyzická osoba a právnická osoba, ich združenia a združenia týchto združení, ak ide o ich činnosti a konania, ktoré súvisia alebo môžu súvisieť s hospodárskou súťažou bez ohľadu na to, či tieto činnosti a konania sú alebo nie sú zamerané na dosahovanie zisku.

1.1	Henkel

9.	Henkel je nepriamou dcérskou spoločnosťou Henkel AG & Co. KGaA, materskej spoločnosti v rámci skupiny Henkel so sídlom v Nemecku (ďalej len "Skupina Henkel") a slúži ako holdingová spoločnosť pre určité dcérske spoločnosti Skupiny Henkel v Hongkongu a v Čínskej ľudovej republike.

10.	Skupina Henkel pôsobí na celom svete a ponúka popredné značky aj technológie v troch obchodných oblastiach: pracie a čistiace prostriedky, kozmetika a toaletné potreby a adhezívne technológie. Ako je uvedené v Oznámení koncentrácie, Skupina Henkel bola založená v roku 1876 a dnes vlastní vďaka značkám typu Persil, Schwarzkopf či Loctite silné pozície na trhu bežných spotrebiteľov aj priemyselných podnikov na celom svete. Akcie spoločnosti Henkel AG & Co. KGaA sú kótované na nemeckom akciovom indexe DAX a ona sama je súčasťou rebríčka Fortune Global 500. Na území Slovenskej republiky pôsobí dcérska spoločnosť Henkel Slovensko, spol. s r.o. 

11.	Z vyššie uvedených skutočností vyplýva, že spoločnosť Henkel je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

1.2	Tiande

12.	Tiande je investičnou holdingovou spoločnosťou, ktorá nevykonáva žiadnu priamu obchodnú činnosť. Má tri výrobné dcérske spoločnosti a jednu predajnú dcérsku spoločnosť v Číne (ďalej  len "Skupina Tiande"). Skupina Tiande sa zaoberá predovšetkým výrobou, výskumom a vývojom, predajom a distribúciou chemických produktov. Produkty je možné základne rozdeliť do piatich širších kategórií, konkrétne ide o kyselinu kyanoacetátovú a esterové produkty, alkoholové produkty, kyselinu chlóroctovú a odvodené produkty, jemné petrochemické produkty a iné vedľajšie produkty. Tieto produkty sa používajú v celom rade spracovateľských odvetví, napríklad vo farmaceutickom priemysle či v odvetviach zaoberajúcich sa výrobou pesticídov a lepiacich hmôt. Kmeňové akcie Tiande sú kótované na hongkonskej burze cenných papierov (Hong Kong Stock Exchange). 

13.	 Skupina Tiande nevykonáva žiadnu priamu obchodnú činnosť a nemá  žiadnych zákazníkov v Slovenskej republike.
 
14.	 Z vyššie uvedených skutočností vyplýva, že spoločnosť Tiande je právnickou osobou, ktorej činnosti a konania súvisia s hospodárskou súťažou, a teda je podnikateľom v zmysle § 3 ods. 2 zákona, na ktorého sa zákon vzťahuje podľa § 2 ods. 1 písm. a) zákona.

2.	Forma koncentrácie

15.	 Podľa § 9 ods. 1 zákona koncentrácia je proces ekonomického spájania podnikateľov, ktorým je
a)	zlúčenie alebo splynutie dvoch alebo viacerých samostatných podnikateľov, alebo
b)	získanie priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov.

16.	 Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti,
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

17.	 Podľa § 9 ods. 5 zákona koncentrácia podľa ods. 1 písm. b) zákona je aj vytvorenie spoločného podniku spoločne kontrolovaného dvoma alebo viacerými podnikateľmi, ktorý trvale vykonáva všetky funkcie samostatného ekonomického subjektu.

18.	Z oznámenia koncentrácie vyplýva, že podnikatelia Henkel a Tiande uzatvorili Zmluvu podľa ktorej založia spoločnosti Henkel a Tiande [. . . . . . . . . . . . . . . . . . . . . ], súkromnú spoločnosť s ručením obmedzeným na akcie (company limited by shares) zapísanú v Hongkongu (ďalej len "Spoločnosť"), v ktorej bude vlastniť Tiande [. . . . . . . . . . . . . . . . . . . . . . . . . . . . . . . . . . . .] podiel a Henkel [. . . . . . . . . . . . . . . . . . . . ] podiel. Spoločnosť ďalej založí spoločnosť [. . . . . . . . . . . . . . . . . . . . . . . . . . . . . . . . . . . .], stopercentne vlastnenú dcérsku spoločnosť so sídlom v meste [. . . . .  . . . . . . . . . . . . . . . . . . .], Čínska ľudová republika (ďalej len "WFOE"). WFOE bude primárne vyrábať, ponúkať a predávať veľké objemy CA monomérov pre využitie pri výrobe sekundových lepidiel, primárne pre čínsky trh. V Zmluve sú upravené práva a povinnosti podnikateľov Henkel a Tiande vyplývajúce alebo súvisiace s ich podielom jednak v Spoločnosti ako aj práva a povinnosti podnikateľov Henkel a Tiande v spoločnosti WFOE.  - [...] – Obchodné tajomstvo účastníkov konania – názov založenej spoločnosti a podiely materských spoločností v nej

19.	Ako vyplýva z Oznámenia koncentrácie Spoločnosť bude založená s cieľom založiť  WFOE a držať v nej obchodné podiely a účelom WFOE bude prevádzková spoločnosť, ktorá bude  vyrábať, ponúkať a predávať veľké objemy CA monomérov.

20.	V prvom kroku úrad zisťoval, či ide o spoločný podnik spoločne kontrolovaný dvoma alebo viacerými podnikateľmi. Kontrolou sa podľa § 9 ods. 4 zákona rozumie možnosť vykonávať rozhodujúci vplyv na činnosť podnikateľa, najmä prostredníctvom 
a)	vlastníckych alebo iných práv k podniku alebo k jeho časti, 
b)	práv, zmlúv alebo na základe iných skutočností, ktoré umožňujú vykonávať rozhodujúci vplyv na zloženie, hlasovanie alebo rozhodovanie orgánov podnikateľa.

21.	Na základe predložených podkladov a informácií úrad zistil, že spôsob menovania členov do riadiacich orgánov a vrcholového manažmentu ako aj spôsob prijímania obchodných, investičných a finančných rozhodnutí strategického charakteru Spoločnosti ako aj WFOE vyžaduje spoločný súhlas podnikateľov Henkel a Tiande.
22.	Úrad teda dospel k záveru, že spoločnosti Henkel a Tiande budú vykonávať spoločnú kontrolu nad Spoločnosťou aj nad WFOE.
23.	V ďalšom kroku sa úrad zameral na posúdenie, či bude predmetný spoločný podnik trvale vykonávať všetky funkcie samostatného ekonomického subjektu, t.j. či vytvorený spoločný podnik predstavuje plnofunkčný spoločný podnik.

24.	Plnofunkčný spoločný podnik musí vykonávať funkcie bežne vykonávané podnikmi pôsobiacimi na tom istom relevantnom trhu, t. j. musí kumulatívne spĺňať nasledujúce kritériá:
•	mať nezávislý a dostatočný prístup k peňažným, surovinovým a ľudským zdrojom, musí mať potrebné hmotné a nehmotné aktíva, aby tak na dlhodobom základe mohol pôsobiť na príslušnom relevantnom trhu,
•	vystupovať ako nezávislý účastník trhu oddelene od zakladateľov ako samostatný predávajúci alebo kupujúci,
•	mať samostatnú obchodnú politiku zameranú na dosiahnutie vlastných ekonomických záujmov a cieľov.

25.	Z predložených podkladov a informácií vyplýva, že [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .]. - [...] – Obchodné tajomstvo účastníka konania – spôsob získania zdrojov pre fungovanie spoločného podniku
 
26.	Ako je uvedené vyššie WFOE bude založená na účely výroby, marketingu a predaja veľkých objemov CA monoméru pre využitie pri výrobe sekundových lepidiel, primárne pre čínsky trh. Čo sa týka majetku, [. . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .]. - [...] – Obchodné tajomstvo účastníka konania – informácie o fungovaní WFOE

27.	V oznámení koncentrácie sa uvádza, že sa očakáva, že [. . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  . . . . . . . . . . . . . . . . . . . . . . . . . . . ] – Obchodné tajomstvo účastníka konania – informácie o fungovaní WFOE

28.	[. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .]. - [...] – Obchodné tajomstvo účastníka konania –informácie o fungovaní WFOE

29.	Zároveň sa v doplnení Oznámenia koncentrácie doručeného dňa 15.11.2011 uvádza, že WFOE ako spoločný podnik zastrešujúci výrobu, marketing a predaj pri produkcii CA monoméru [. . . . . . . . . . . . . . . . . . . . . . . . . . . . . . . .. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .]. - [...] – Obchodné tajomstvo účastníka konania –informácie o fungovaní WFOE

30.	[. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ]. - [...] – Obchodné tajomstvo účastníka konania –informácie o fungovaní WFOE

31.	Z oznámenia koncentrácie ďalej vyplýva, že [. . . . . . . . . . . . . . . . . . . . . . . . . . . . . . . . . . . . . . . . ]. - [...] – Obchodné tajomstvo účastníka konania –informácie o fungovaní WFOE
  
32.	Vzhľadom na informácie uvedené v Oznámení koncentrácie a jeho doplnení, úrad na základe vyššie uvedených skutočností dospel k záveru, že spoločný podnik WFOE bude spoločný podnik, ktorý bude trvale vykonávať všetky funkcie samostatného ekonomického subjektu, a teda že ide o plnofunkčný spoločný podnik.

33.	Na základe skutočností uvedených v oznámení koncentrácie, ktoré sú popísané vyššie, úrad dospel k záveru, že v prípade vytvorenia spoločného podniku WFOE ide o vytvorenie plnofunkčného spoločného podniku, ktorý je nepriamo spoločne kontrolovaný spoločnosťami Henkel a Tiande prostredníctvom Spoločnosti, a teda že v prípade predmetnej transakcie ide koncentráciu podľa § 9 ods. 5 zákona.

3.	Účastníci konania a koncentrácie

34.	Podľa § 25 ods. 3 písm. d) zákona účastníkom konania v prípade koncentrácie, ktorá vznikla získaním priamej alebo nepriamej kontroly jedným podnikateľom alebo viacerými podnikateľmi nad podnikom alebo nad časťou podniku iného podnikateľa alebo podnikateľov je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov.

35.	Podľa § 9 ods. 5 zákona koncentráciou podľa § 9 ods. 1 písm. b) zákona je aj vytvorenie spoločného podniku spoločne kontrolovaného dvoma alebo viacerými podnikateľmi, ktorý trvale vykonáva všetky funkcie samostatného ekonomického subjektu.

36.	Z vyššie uvedeného vyplýva, že účastníkom konania v prípade predmetnej koncentrácie je podnikateľ Henkel a podnikateľ Tiande, ktoré budú nad predmetným spoločným podnikom vykonávať spoločnú kontrolu.

37.	Účastníkom koncentrácie v prípade vzniku koncentrácie podľa § 9 ods. 1 písm. b) zákona je podnikateľ alebo podnikatelia, ktorí získavajú priamu alebo nepriamu kontrolu nad podnikom alebo nad časťou podniku iného podnikateľa alebo podnikateľov a podnikateľ alebo podnikatelia, nad ktorými je priama alebo nepriama kontrola získavaná. 

38.	V prípade ak koncentrácia má formu založenia nového plnofunkčného spoločného podniku dvomi alebo viacerými podnikateľmi, účastníkmi koncentrácie sú podnikatelia, ktorí sú jeho zakladateľmi a ktorí tak získavajú spoločnú kontrolu.

39.	V prípade predmetnej koncentrácie je teda účastníkom koncentrácie podnikateľ Henkel a podnikateľ Tiande, ktorí sú zakladateľmi predmetného spoločného podniku a budú nad ním vykonávať spoločnú kontrolu. 

4.	Koncentrácia podliehajúca kontrole úradu

40.	Podľa § 10 ods. 1 zákona koncentrácia podlieha kontrole úradu, ak
a)	spoločný celosvetový celkový obrat účastníkov koncentrácie za uzavreté účtovné obdobie predchádzajúce vzniku koncentrácie je najmenej 46 000 000 eur a aspoň dvaja účastníci koncentrácie dosiahli v Slovenskej republike celkový obrat každý najmenej 14 000 000 eur za uzavreté účtovné obdobie predchádzajúce vzniku koncentrácie alebo
b)	aspoň jeden z účastníkov koncentrácie dosiahol v Slovenskej republike celkový obrat najmenej 19 000 000 eur za uzavreté účtovné obdobie predchádzajúce vzniku koncentrácie a aspoň jeden ďalší účastník koncentrácie dosiahol celosvetový celkový obrat najmenej 46 000 000 eur za uzavreté účtovné obdobie predchádzajúce vzniku koncentrácie.

41.	Podľa § 10 ods. 2 zákona celkový obrat účastníka koncentrácie je súčet obratov
a)	účastníka koncentrácie,
b)	podnikateľov, v ktorých účastník koncentrácie priamo alebo nepriamo
1.	má podiel na základnom imaní vyšší ako polovicu,
2.	má právo vykonávať viac ako polovicu hlasovacích práv,
3.	má právo vymenovať viac ako polovicu členov orgánov podnikateľa alebo
4.	má právo riadiť jeho podnik,
c)	podnikateľov, ktorí majú práva uvedené v písmene b) v podniku účastníka koncentrácie,
d)	podnikateľov, v ktorých majú podnikatelia uvedení v písmene c) práva uvedené v písmene b),
e)	podnikateľov, v ktorých dvaja alebo viacerí podnikatelia uvedení v písmenách a) až d) majú spoločne práva uvedené v písmene b).

42.	Pri výpočte celkových obratov účastníkov koncentrácie sa uplatňuje znenie § 10 ods. 3 až 8 zákona v spojení s vyhláškou Protimonopolného úradu Slovenskej republiky č. 269/2004 Z. z., ktorou sa ustanovujú podrobnosti o výpočte obratu.

43.	Na základe predložených podkladov a informácií úrad zistil, že podnikateľ Henkel dosiahol v Slovenskej republike celkový obrat viac ako 19 000 000 eur za uzavreté účtovné obdobie predchádzajúce vzniku koncentrácie a podnikateľ Tiande dosiahol celosvetový celkový obrat viac ako 46 000 000 eur za uzavreté účtovné obdobie predchádzajúce vzniku koncentrácie.

44.	Z vyššie uvedeného vyplýva, že účastníci koncentrácie dosiahli zákonom stanovenú výšku obratov podľa § 10 ods. 1 písm. b) zákona a predmetná koncentrácia podlieha kontrole úradu. 

5.	Relevantné trhy

45.	Pri vymedzení relevantných trhov úrad vychádzal z definícií uvedených v § 3 ods. 3 až ods. 6 zákona a z hlavných činností a aktivít, ktoré vykonávajú účastníci koncentrácie a s nimi prepojení podnikatelia, pričom sa zameral na určenie a posúdenie vplyvov predmetnej koncentrácie na hospodársku súťaž na relevantných trhoch, na ktorých sa prejavia účinky koncentrácie v rámci Slovenskej republiky. 

5.1	Tovarové relevantné trhy

46.	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia.

47.	V Oznámení koncentrácie sa uvádza, že WFOE bude vyrábať CA monoméry v Číne, kde sa podľa účastníkov konania vyrába viac než [. . ] % produkcie CA monomérov pre voľný trh. WFOE sa najprv zameria na región Ázie, avšak plánuje postupne rozširovať svoje marketingové a obchodné aktivity tak, aby mohla ponúkať produkty zákazníkom po celom svete.  - [...]  – Obchodné tajomstvo účastníka konania – podiel produkcie CA monomérov v Číne 

48.	V Oznámení koncentrácie sa uvádza, že WFOE ešte nezačala svoju obchodnú činnosť. Predmetom podnikania WFOE bude výroba, marketing a predaj CA monoméru vo veľkých objemoch (tzn. predaj v balíkoch s veľkosťou ≥ 20 kg). WFOE [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .]. .  - [...]  – Obchodné tajomstvo účastníka konania – informácie o fungovaní WFOE 
49.	Ako je už uvedené vyššie, Skupina Tiande sa zaoberá predovšetkým výrobou, výskumom a vývojom, predajom a distribúciou chemických produktov. Produkty je možné základne rozdeliť do piatich širších kategórií, konkrétne ide o kyselinu kyanoacetátovú a esterové produkty, alkoholové produkty, kyselinu chlóroctovú a odvodené produkty, jemné petrochemické produkty a 
iné vedľajšie produkty. Tieto produkty sa používajú v celom rade spracovateľských odvetví, napríklad vo farmaceutickom priemysle či v odvetviach zaoberajúcich sa výrobou pesticídov a lepiacich hmôt. Skupina Tiande vyrába ECYA, čo je hlavná surovina pre výrobu CA monomérov.

50.	Skupina Tiande nevykonáva žiadnu priamu obchodnú činnosť a nemá  žiadnych zákazníkov v Slovenskej republike. 

51.	Ako vyplýva z Oznámenia koncentrácie Skupina Henkel pôsobí na celom svete a ponúka popredné značky aj technológie v troch obchodných oblastiach: pracie a čistiace prostriedky, kozmetika a toaletné potreby a adhezívne technológie, pričom podniká aj v Slovenskej republike. Skupina Henkel vyrába CA monoméry, vyrába [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  . . . . . .]. CA monomér používaný pre lepidlá v súčasnosti vyrábajú spoločnosti zo skupiny Henkel v 
[. . . . . . . . . .]. Celkový ročný objem výroby CA monomérov 
skupiny Henkel pre vlastnú spotrebu je iba približne [. . . . . . . . .].  - [...]  – 
Obchodné tajomstvo účastníka konania – informácia o výrobe CA monomérov Skupiny Henkel
52.	Účastníci konania uviedli, že oblasti, v ktorých pôsobia podnikatelia Henkel, Tiande a WFOE sa horizontálne neprekrývajú.a medzi účastníkmi konania a WFOE existujú vertikálne vzťahy nakoľko Tiande pôsobí na trhu s ECYA a ním vyrobený ECYA bude predávať WFOE na výrobu CA monomérov a zároveň sa predpokladá, že WFOE bude predávať ním vyrobený CA monoméru Skupine Henkel.
53.	Z pohľadu dopytu a ponuky navrhli účastníci konania vymedziť ako samostatné tovarové trhy výrobu a predaja ECYA, výrobu a predaj CA monoméru a výrobu a predaj CA lepidiel.

Výroba a predaj CA monoméru
54.	Ako vyplýva z Oznámenia koncentrácie CA monomér sa vyrába z ECYA a primárne sa používa na výrobu CA lepidiel. Ide o medziprodukt, ktorý sa predáva vo veľkých objemoch na výrobu CA lepidiel. Pre výrobu CA lepidiel prechádzajú CA monoméry stabilizáciou (pridanie kyselinovej zložky), modifikáciou (úprava viskozity, reológia a pod.) a formuláciou (pridanie podporných prímesí). Vzťah medzi ECYA, CA monomérmi a CA lepidlami je znázornený nižšie:

Surovina			      Meziprodukt		        Konečný produkt

55.	CA monoméry sú kľúčovým medziproduktom pre výrobu CA lepidiel, keďže nemôžu byť nahradené ničím iným. Hlavným monomérom používaným na výrobu sekundových lepidiel je etyl-kyanoakrylát. Pri výrobe sekundových lepidiel je možné použiť aj iné CA monoméry (napr. metyl-kyanoakrylát, butyl-kyanoakrylát, 2-metoxyetyl kyanoakrylát), avšak ich vlastnosti sú horšie než vlastnosti etyl-kyanoakrylátu. Účastníci konania odhadujú, že produkty založené na iných CA monoméroch než etyl-kyanoakryláte predstavujú iba približne 10 – 20 % celkovej celosvetovej produkcie sekundových lepidiel. Vzhľadom na činnosti Skupiny Tiande, Skupiny Henkel a WFOE sa účastníci konania v Oznámení koncentrácie zamerali na CA monoméry založené na etyl-kyanoakryláte. 
56.	Od kyanoakrylátov používaných v iných produktoch, ako sú napr. UV absorbéry, sa CA monoméry používané na výrobu sekundových lepidiel podľa účastníkov konania líšia svojou molekulárnou štruktúrou. I keď sa podľa účastníkov konania CA monoméry okrajovo používajú taktiež na iné účely, napr. ako prostriedok na zviditeľnenie latentných odtlačkov prstov a ako nanočastice v zdravotníckych aplikáciách, informácie uvedené nižšie sa podľa účastníkov konania týkajú iba CA monomérov používaných na výrobu CA lepidiel.
57.	Podľa účastníkov konania možno výrobcov CA monomérov vo všeobecnosti rozdeliť do dvoch skupín: 
•	výrobcov, ktorí vyrábajú pre účely predaja CA monomér (napr. Golden Roc a Cartell Chemical); a
•	výrobcov, ktorí vyrábajú CA monomér pre vlastnú spotrebu (napr. Skupina Henkel a Toagasei).
58.	Prvá skupina výrobcov CA monoméru vyrába monomér vo veľkých objemoch a predáva ich tzv. baličom a formulátorom (packers a formulators), ktorí ich následne modifikujú na CA lepidlá a plnia do malých balení pre predaj koncovým zákazníkom. Druhá skupina výrobcov CA monoméru používa vyrobený CA monomér pre vlastnú spotrebu pri výrobe svojich vlastných značkových CA lepidiel, ktoré potom predávajú koncovým zákazníkom. Podľa účastníkov konania v Číne pôsobí 10 hlavných výrobcov CA monomérov, avšak stovky baličov a formulátorov.
59.	Účastníci konania uvádzajú, že súťažné úrady sa už v minulosti zaoberali hodnotením akrylátových monomérov vrátane etyl-akrylátových monomérov a metyl CA monomérov, účastníci konania si však nie sú vedomé žiadnej rozhodovacej praxe, ktorá by sa zaoberala definíciou trhu s CA monomérom. S ohľadom na vyššie uvedené, účastníci konania podľa ich vyjadrenia poskytli informácie o CA monoméri v maximálnom možnom detailnom členení (tzn. výroba a dodávka CA monoméru používaného pri výrobe sekundových lepidiel). 
60.	Účastníci konania ďalej uvádzajú, že produkty špeciálneho typu, ktoré podliehajú Rámcovej zmluve [. . . . . . . . .] uzatvorenej medzi Skupinami Henkel a Tiande, nepredstavujú samostatný relevantný výrobkový trh. Produkty špeciálneho typu sa od iných CA monomérov líšia iba v tom, že WFOE by v rámci výrobného procesu využívala špecifické know-how Skupiny Henkel (t. j. obchodné tajomstvo Skupiny Henkel). – [...] - Obchodné tajomstvo účastníka konania – informácia o zmluve, ktorá tvorí prílohu Zmluvy
61.	Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená. 

Výroba a predaj ECYA 
62.	Ako vyplýva z Oznámenia koncentrácie Skupina Tiande vyrába ECYA, čo je hlavná chemická zlúčenina pre výrobu CA monoméru. ECYA je bezfarebná tekutina s nízkou viskozitou a používa sa napr. pri výrobe plastov a elektroniky, vo farmaceutickom priemysle alebo pri výrobe farbív či pesticídov. V celosvetovom meradle, rovnako ako v Číne, existujú dvaja hlavní výrobcovia ECYA, a to Tiande a Hebei. Približne 20 % ECYA sa predáva priamo spoločnostiam, ktoré si vyrábajú CA monomér interne (tzn. pre vlastnú potrebu) a používajú ich na výrobu a predaj CA lepidiel.
63.	Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená. 

Výroba a predaj CA lepidliel 
64.	Ako vyplýva z Oznámenia koncentrácie Skupina Henkel pôsobí v sektore CA lepidiel, čo je trh nadväzujúci na voľný trh dodávok CA monomérov. 
65.	Adhezívum alebo lepidlo je zmes v tekutom alebo polotekutom stave, ktoré umožňuje priľnutie povrchov predmetov a tým ich pevné spojenie. Existuje mnoho spôsobov kategorizácie lepidiel a neexistuje jeden predpísaný postup. 
66.	Podľa účastníkov koncentrácie CA lepidlá – všeobecne nazývané sekundové lepidlá – tuhnú okamžite po nanesení na povrch na základe reakcie so vzdušnou vlhkosťou. Vyznačujú sa veľkou pevnosťou v ťahu a v šmyku. Táto vlastnosť je pre sekundové lepidlá určujúca a odlišuje je od napr. silikónov či polyuretánov používaných na flexibilné spájanie. Rýchlosť tuhnutia je ovplyvnená predovšetkým relatívnou vlhkosťou, teplotou a veľkosťou škár. CA lepidlá sú vhodné na spájanie rôznych materiálov, avšak majú svoje obmedzenia (napr. glazúrovaná keramika). Vzhľadom na ich rýchlosť tuhnutia sa používajú predovšetkým na spájanie neveľkých povrchov. Práve rýchlosť tuhnutia a pevnosť sú hlavnými dôvodmi, prečo koncoví používateľa volia CA lepidlá.
67.	Keďže sa podľa účastníkov konania činnosti účastníkov koncentrácie v sektore CA lepidiel na horizontálnej úrovni neprekrývajú, účastníci konania v Oznámení koncentrácie navrhli vymedzenie predmetnej oblasti ako celkový trh výroby a dodávok CA lepidiel bez ďalšej segmentácie podľa aplikácií či technológií. Podľa názoru Skupiny Henkel existujú silné argumenty pre vymedzenie trhov s adhezívami bez rozlišovania medzi používanými technológiami a aplikáciami.

68.	Vzhľadom na to, že tak ako je uvedené nižšie, posudzovanou koncentráciou nedochádza v Slovenskej republike k zmenám podmienok hospodárskej súťaže v tejto oblasti, nebolo na posúdenie predmetnej koncentrácie potrebné presnejšie definovať tovarový relevantný trh vzťahujúci sa na vyššie uvedenú oblasť a otázka presného vymedzenia tovarového trhu mohla zostať otvorená.

5.2	Geografické vymedzenie 

69.	Podľa § 3 ods. 6 zákona je priestorový relevantný trh vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami.
70.	K priestorovému vymedzeniu vyššie uvedených tovarových oblastí účastníci konania uviedli, že vychádzajúc z toho, že Európska komisia takéto trhy posudzovala aspoň na úrovni EHP, účastníci konania navrhujú vymedziť tieto trhy v rozsahu EHP a v Oznámení koncentrácie poskytli údaje o podieloch na trhu na úrovni EHP. Zároveň však účastníci konania v Oznámení koncentrácie uviedli, že nakoľko národné úrady niektoré v oblasti adhezív posudzovali na národnej úrovni, účastníci konania v Oznámení koncentrácie predložili informácie o podieloch v tejto oblasti aj na tejto báze. Zároveň účastníci konania v Oznámení koncentrácie uviedli, že objem obchodných tokov v oblasti adhezív, CA monoméru a ECYA medzi jednotlivými členskými štátmi je významný. Príslušní dodávatelia na týchto trhoch obvykle pôsobia v rámci celej Európy s obmedzeným množstvom výrobných zariadení, cezhraničné dodávky sú preto reálnou možnosťou. Expanzia do rôznych krajín je pre týchto dodávateľov relatívne jednoduchá. Náklady na prepravu sú v prípade väčšiny produktov nízke. Účastníci konania uvádzajú, že ceny majú tendenciu pohybovať sa v rámci EHP na podobnej úrovni, po zohľadnení preferencií zákazníkov a objednávaných objemov. Ceny sa podľa účastníkov konania skôr líšia podľa typov zákazníkov než medzi jednotlivými členskými štátmi.
71.	Vzhľadom na závery uvedené v tomto rozhodnutí úrad ponechal pre účely tohto prípadu presnú definíciu priestorového relevantného trhu otvorenú a v ďalšej časti sa zaoberal skúmaním dopadov posudzovanej koncentrácie v oblasti výroby a predaja CA lepidiel, v oblasti výroby a predaja CA monoméru a v oblasti výroby a predaja ECYA predovšetkým vo vzťahu k Slovenskej republike.

6.	Dopad koncentrácie na hospodársku súťaž

72.	Podľa ustanovenia § 12 ods. 1 zákona úrad vydá rozhodnutie, že s koncentráciou súhlasí, ak koncentrácia nevytvára, alebo neposilňuje dominantné postavenie, ktorého dôsledkom sú významné prekážky efektívnej súťaže na relevantnom trhu.
73.	Podľa § 12 ods. 2 zákona úrad vydá rozhodnutie, že s koncentráciou podľa § 9 ods. 6 súhlasí, ak je koncentrácia v súlade s § 12 ods. 1 zákona a koordinácia súťažného správania nie je zakázaná podľa § 4 ods. 1 zákona.
74.	Podľa § 8 ods. 1 zákona dominantné postavenie na relevantnom trhu má podnikateľ alebo niekoľko podnikateľov, ktorí nie sú vystavení podstatnej hospodárskej súťaži a ktorí sa vzhľadom na svoju ekonomickú silu môžu správať nezávisle.
75.	Úrad sa zaoberal účinkami posudzovanej koncentrácie, ktoré sa prejavia na tuzemskom trhu. Preto úrad v ďalšej časti skúmal, či uskutočnením posudzovanej koncentrácie nedôjde na území Slovenskej republiky vo vyššie uvedených oblastiach k takým zmenám, ktoré by vytvárali alebo posilňovali dominantné postavenie účastníkov koncentrácie, ktorého dôsledkom môžu byť významné prekážky efektívnej súťaže.
76.	V Oznámení koncentrácie účastník konania predložil údaje o celkovej veľkosti trhov, údaje o predaji účastníkov koncentrácie, ako aj odhady podielov za účastníkov koncentrácie a podnikateľov podľa § 3 ods. 1 písm. a) a b) Vyhlášky. 
77.	Z predložených informácií vyplýva, že v oblasti výroby a predaja CA monomérov bude pôsobiť novozaložený spoločný podnik. Z účastníkov konania pôsobí v tejto oblasti iba podnikateľ Henkel a s ním prepojení podnikatelia, pričom Skupina Henkel vyrába CA monoméry iba pre vlastnú spotrebu.
78.	V oblasti výroby a predaja CA lepidiel sa činnosti účastníkov konania horizontálne neprekrývajú. Na tomto trhu pôsobí iba podnikateľ Henkel a s ním prepojení podnikatelia, pričom v Slovenskej republike v roku 2008 dosiahol podiel [. .] %, v roku 2009 [. .] % a v roku 2010 dosiahol podiel [. .] %. Podiel  podnikateľa Henkel a s ním prepojených podnikateľov predstavoval v oblasti výroby a dodávok CA lepidiel v EHP v roku 2008  [. .] %, v roku 2009 [. .] % a v roku 2010 [. .] %. Podnikateľ Tiande nepôsobí v tejto oblasti a ani podnikateľ WFOE nebude pôsobiť v tejto oblasti. Z hľadiska horizontálneho posúdenia sa teda situácia v predmetnej oblasti v Slovenskej republike po koncentrácii nezmení. - [...] – Obchodné tajomstvo účastníka konania – podiel účastníka konania – podiel v oblasti výroby a predaja CA lepidiel
79.	V oblasti výroby a predaja ECYA pôsobí z účastníkov koncentrácie len skupina Tiande, pričom v EHP dosiahol v roku 2008 [. .] %, v roku 2009 [. .] % podiel a v roku 2010 [. .] % podiel. Podiel najväčšieho konkurenta na tomto trhu podnikateľa Hebei Chenxin predstavoval podľa účastníkov konania 
[. . . . . . . . . . . . . . . . ]. Podiel na trhu ECYA ostatných konkurentov predstavoval od 0-5% v EHP. Z hľadiska horizontálneho posúdenia sa  situácia v predmetnej oblasti v Slovenskej republike po koncentrácii nezmení.- [...] – Obchodné tajomstvo účastníka konania – podiel skupiny Tiande v oblasti výroby a predaja ECYA a podiel jeho najväčšieho konkurenta
80.	Vychádzajúc z Oznámenia koncentrácie má posudzovaná koncentrácia vertikálny charakter, pretože oblasti výroba a predaj ECYA, výroba a predaj CA monoméru a CA lepidiel na seba nadväzujú. 
81.	WFOE má ako surovinu pre výrobu CA monoméru využívať ECYA, pričom významnú [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  .]. Dodávky ECYA pre WFOE bude iba približne [. . ] % z celkovej produkcie Skupiny Tiande dodávanej zákazníkom. Väčšina dodávok ECYA vyrobeného skupinou Tiande bude aj naďalej smerovať na trh a nedôjde tak k obmedzeniu dodávok ECYA pre ostatných odberateľov. Skupina Tiande bude navyše naďalej čeliť silnej konkurencii zo strany spoločnosti Hebei, ktorá je ďalším popredným celosvetovým dodávateľom ECYA, a ďalej zo strany celosvetových špecializovaných dodávateľov, ako sú napr. Binzhou Yuantong Chemical Co. (Čína), Xinhua Pharmaceutical (Shouguang) Co. (Čína), Haimen Nanyang Chemical Co. (Čína), Lonza (Švajčiarsko) and Juzen (Japonsko).  - [...] – Obchodné tajomstvo účastníka konania spôsob zabezpečenia vstupnej suroviny pre WFOE 
82.	Založením spoločného podniku dôjde ku vstupu nového podnikateľa v oblasti výroby a predaja CA monoméru.
83.	Ako je už uvedené vyššie Skupina Henkel v súčasnosti čerpá CA monomér plne z vlastnej (internej) výroby. [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .]. Skupina Henkel zamýšľa odoberať iba približne [. . ] %  produkcie WFOE. - [...] – Obchodné tajomstvo účastníka konania – pôsobenie skupiny Henkel v oblasti výroby CA monoméru
84.	Podľa účastníkov konania trh s CA monomérmi nie je v súčasnosti nasýtený a tento medziprodukt sa taktiež v malej miere využíva aj v mnohých iných priemyselných odvetviach na výrobu iných produktov než CA lepidiel. 
85.	Väčšinu z celkovej výroby bude WFOE dodávať na volný trh, kde bude podľa účastníkov konania čeliť konkurencii, najmä v Číne. Vychádzajúc z Oznámenia koncentrácie v súčasnosti na tomto trhu pôsobí v celosvetovom meradle približne desať veľkých spoločností, ktoré vyrábajú CA monoméry vo veľkom objeme (okrem iného Taishan Tong Shen Chemical Ltd. (Čína, Tchaj-wan), Yiyang Yunhai Adhesive Ltd (Čína), Zhejiang Golden Roc Chemical Ltd. (Čína), Zhejiang Jiurjiu Chemicals Co. Ltd. (Čína) a Ruichang Jin San Miao Industries Ltd. (Čína)). Na týchto desať najväčších výrobcov pripadá približne [. .] %  z celkovej celosvetovej produkcie a každý z týchto výrobcov vyváža značný podiel svojej produkcie mimo Číny. V roku 2009 sa objem celosvetovej produkcie CA monoméru odhadoval v rozmedzí [. . . . . . . . . . . . . . . .]. Viac než [. .] %  objemu produkcie pripadalo na Čínu, [. .] % na Taiwan, [. .] % na Európu, Spojené štáty americké a Japonsko a [. .] % na zvyšok sveta. Podľa nezávislých správ sa odhaduje, že tempo rastu objemu produkcie CA monoméru v Číne bolo v rokoch 2007 – 2008 [. .] %  a v rokoch 2008 – 2009  [. .] %. Navrhovatelia uviedli, že tempo rastu spotreby v Číne bolo v roku 2010 približne [. . ] %.  - [...] – Obchodné tajomstvo - objem celosvetovej produkcie CA monoméru, z toho objem produkcie pre jednotlivé krajiny, tempo rastu produkcie CA monoméru v Číne v rokoch 2007-2010
86.	S ohľadom na vyššie uvedené vytvorenie spoločného podniku nepredstavuje riziko uzavretia trhu pre ostatných odberateľov CA monoméru, pričom vstup nového podnikateľa do tejto oblasti znamená rozšírenie možnosti výberu medzi výrobcami tohto produktu.

7.	Obmedzenia , ktoré s koncentráciou priamo súvisia a sú nevyhnutné na jej uskutočnenie

87.	Podľa § 12 ods. 8 zákona, rozhodnutie podľa § 12 ods. 1 až 3 zákona sa vzťahuje aj na obmedzenia súťaže, ktoré s koncentráciou priamo súvisia a sú nevyhnutné na jej uskutočnenie. 

88.	Súčasťou Zmluvy sú aj obmedzenia súťaže a to (i) záväzky nekonkurovania materských spoločností, ktoré budú kontrolovať spoločný podnik voči spoločnému podniku a (ii) zákaz ponúkať zamestnanie zamestnancom spoločného podniku zo strany materských spoločností tohto podniku. 
89.	Úradu bol zároveň predložená Rámcová zmluva [. . . . . . . . . . . . . . . . . . . . . . . . . . . . . . . . . . . . . . . . . . .] (ďalej len „Rámcová zmluva“), ktorá tvorí prílohu Zmluvy [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .] ako aj [ . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .] (ďalej len Zmluva 1“), ktorá tvorí prílohu Zmluvy a [. . . . . . . . . . . . . . . . . . . . . . . . . . . . . . . . . . . . . . . . . . . . . . . . .. . .]. - [...] – Obchodné tajomstvo účastníka konania – popis príloh Zmluvy
90.	Úrad posudzoval, či vyššie uvedené záväzky zo Zmluvy a predložených príloh Zmluvy možno považovať za obmedzenia, ktoré s predmetnou koncentráciou  priamo súvisia a sú nevyhnutné na jej uskutočnenie tak ako to vyplýva zo smernice úradu Obmedzenia hospodárskej súťaže, ktoré s koncentráciou priamo súvisia a sú nevyhnutné na jej uskutočnenie, ktorá je zverejnená na www stránke úradu.
91.	Vychádzajúc z tejto smernice úradu, záväzky týkajúce sa nákupu a predaja medzi materskými spoločnosťami a spoločným podnikom môžu byť považované za obmedzenia priamo súvisiace a nevyhnutné na uskutočnenie koncentrácie, avšak trvanie záväzku nákupu alebo predaja musí byť limitované na dobu nevyhnutnú na nahradenie vzťahu závislosti, maximálne na dobu 5 rokov. Zároveň záväzky nákupu a predaja zaručujúce exkluzivitu, týkajúce sa neobmedzeného množstva dodávok alebo  nákupov, uprednostňujúce určitých dodávateľov alebo kupujúcich sa zvyčajne nedajú považovať za nevyhnutné na uskutočnenie koncentrácie. 
92.	Úrad konštatuje, že vyššie uvedené záväzky o nekonkurovaní materských spoločností, ktoré budú kontrolovať spoločný podnik voči spoločnému podniku a zákaz ponúkať zamestnanie zamestnancom spoločného podniku zo strany materských spoločností tohto podniku je možné po dobu trvania spoločného podniku do tej miery, pokiaľ sa týkajú výrobkov a služieb a územia uvedených v Zmluve považovať za obmedzenia súťaže, ktoré s predmetnou koncentráciou priamo súvisia a sú nevyhnutné na uskutočnenie tejto koncentrácie. 
93.	Pokiaľ ide o zmluvy zaväzujúce materské spoločnosti WFOE, (t.j. podnikateľa Henkel a podnikateľa Tiande, resp. s ním prepojených podnikateľov) a WFOE [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .  .], sú zvyčajne tieto obmedzenia priamo súvisiace s koncentráciou a nevyhnutné na uskutočnenie koncentrácie, avšak iba v prechodnom období najviac 5 rokov. Vzhľadom ku skutočnosti, že v Rámcovej zmluve zmluvné strany [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .], je podľa názoru úradu Rámcová zmluva rovnako pokrytá týmto rozhodnutím ako obmedzenie priamo súvisiace s predmetnou koncentráciou a nevyhnutné na jej uskutočnenie.
94.	Naproti tomu Zmluva 1 [. . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .]. Z tohto dôvodu Zmluva 1 [. . . . . . . . . . . . . . . .] nemôže byť považovaná za obmedzenie priamo súvisiace s predmetnou koncentráciou a nevyhnutné na jej uskutočnenie a nie je pokrytá týmto rozhodnutím. S ohľadom na vyššie uvedené táto zmluva podlieha posúdeniu podľa ustanovenia § 4 a 6 zákona, prípadne Článku 101 a 102 Zmluvy o fungovaní Európskej únie. - [...] – Obchodné tajomstvo účastníkov koncentrácie – zmluvné podmienky Zmluvy
8.	Záver

95.	Po vyhodnotení všetkých získaných podkladov a informácií úrad dospel k záveru, že posudzovaná koncentrácia nevytvorí alebo neposilní dominantné postavenie účastníkov koncentrácie, ktorého dôsledkom sú významné prekážky efektívnej hospodárskej súťaže.  
96.	Podľa § 33 zákona úrad listom číslo 5030/PMÚ SR/2011 zo dňa 15. decembra 2011podal účastníkom konania informáciu o záveroch prešetrovania vo veci predmetnej koncentrácie, ku ktorým úrad na základe jemu dostupných informácií a podkladov dospel a vyzval ich, aby sa ústne alebo písomne vyjadrili k jeho podkladu a k spôsobu jeho zistenia, prípadne, aby navrhli jeho doplnenie.
97.	Účastníci konania sa k predmetnej výzve vyjadrili dňa 16.12.2011 listom zaevidovaným pod číslom 5049/2011, v ktorom uviedli, že nemajú žiadne pripomienky k podkladom rozhodnutia a navrhli doplnenie súvisiace s vyznačením obchodného tajomstva, ktoré bolo do tohto rozhodnutia zapracované.
98.	Na základe vyššie uvedených skutočností úrad rozhodol tak, ako je uvedené vo výroku tohto rozhodnutia.

Poučenie:

Podľa ustanovenia § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote do 15 dní odo dňa doručenia tohto rozhodnutia. Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	
Mgr. Daniela Lukáčová	  	 
     	riaditeľka odboru koncentrácií	

Rozhodnutie sa doručuje:

Mgr. Miroslava Obdržálková, LL.M.
advokátka
Clifford Chance LLP, združenie advokátov
Jungmannova Plaza
Jungmannova 24
110 00 Praha 1
Česká republika